Kaan Ayhan

Kaan Ayhan (sündinud 10. novembril 1994 Gelsenkirchenis) on Saksamaal sündinud Türgi jalgpallur, kes mängib kaitsva poolkaitsjana Türgi kõrgliigaklubis Galatasaray ja Türgi jalgpallikoondises.

1999. aastal liitus ta Schalke noorteakadeemiaga. 2012. aasta jaanuaris sõlmis ta klubiga profilepingu. Klubi põhimeeskonnas debüteeris ta 2013. aasta oktoobris. Esimese värava Saksamaa kõrgliigas lõi ta 3. mail 2014 mängus SC Freiburgi vastu. Hooaja 2015–16 teises pooles oli ta laenul Eintracht Frankfurtis.

Aastatel 2016–2020 mängis Ayhan Düsseldorfi Fortunas. Hooajal 2017–18 võitis ta klubiga Saksamaa esiliigas, misjärel tõusti Bundesligasse.

2020. aasta liitus ta Itaalia kõrgliigaklubiga Sassuolo. 2023. aasta jaanuaris läks ta laenule Galatasaraysse, kellega sõlmis hooaja lõpus püsiva lepingu.  

Aastatel 2009–2012 mängis Ayhan Saksamaa noortekoondistes. Türgi jalgpallikoondises debüteeris ta 31. augustil 2016 sõprusmängus Venemaa vastu. Koondisekarjääri esimese värava lõi ta 25. märtsil 2019 EM-i valikmängus Moldova vastu. Ta kuulus Türgi koondisse 2021. aasta Euroopa meistrivõistlustel.

Saavutused 
Fortuna Düsseldorf
2. Bundesliga: 2017–18
Galatasaray
Süper Lig: 2022–23

Viited 

Türgi jalgpallurid
FC Schalke 04 mängijad
Frankfurdi Eintrachti jalgpallurid
Düsseldorfi Fortuna mängijad
US Sassuolo Calcio mängijad
Galatasaray SK mängijad
Bundesliga mängijad
Serie A mängijad
Sündinud 1994